ddrg/super_eurlex huggingface dataset:
Komission direktiivi 83/577/ETY, annettu 15 päivänä marraskuuta 1983, direktiivin 83/201/ETY muuttamisesta säätämällä muita elintarvikkeita ja ainoastaan pieniä prosenttimääriä lihaa tai lihavalmisteita sisältäviä tuotteita koskevista poikkeuksista neuvoston direktiivistä 77/99/ETY



Virallinen lehti nro L 334 , 29/11/1983 s. 0021 - 0021



KOMISSION DIREKTIIVI, annettu 15 päivänä marraskuuta 1983, direktiivin 83/201/ETY muuttamisesta säätämällä muita elintarvikkeita ja ainoastaan pieniä prosenttimääriä lihaa tai lihavalmisteita sisältäviä tuotteita koskevista poikkeuksista neuvoston direktiivistä 77/99/ETY (83/577/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista kysymyksistä yhteisön sisäisessä lihavalmisteiden kaupassa 21 päivänä joulukuuta 1976 annetun neuvoston direktiivin 77/99/ETY() ja erityisesti sen 8 artiklan, sekä katsoo, että direktiivillä 83/201/ETY() komissio on vahvistanut tiettyjä tuotteita, jotka sisältävät muita elintarvikkeita ja vain pienen prosenttiosuuden lihaa tai lihavalmistetta, koskevat tietyt poikkeukset direktiivistä 77/99/ETY, on osoittautunut tarpeelliseksi myöntää jäsenvaltioille lisää aikaa direktiivin 83/201/ETY säädösten siirtämiseksi osaksi niiden kansallista lainsäädäntöä, ja tässä direktiivissä säädetyt toimenpiteet ovat pysyvän eläinlääkintäkomitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 83/201/ETY 6 artiklassa viittaus päivämäärään 1 päivä tammikuuta 1984 viittauksella päivämäärään 1 päivä kesäkuuta 1984. 2 artikla Tämä direktiivi on osoitettu kaikille jäsenvaltioille. Tehty Brysselissä 15 päivänä marraskuuta 1983. Komission puolesta Poul DALSAGER Komission jäsen () EYVL N:o L 26, 31.1.1977, s. 85 () EYVL N:o L 112, 28.4.1983, s. 28
Komission direktiivi 84/449/ETY, annettu 25 päivänä huhtikuuta 1984, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kuudennen kerran



Virallinen lehti nro L 251 , 19/09/1984 s. 0001 - 0223

Suomenk. erityispainos Alue 15 Nide 5 s. 0003

Espanjank. erityispainos: Luku 13 Nide 17 s. 0003

Ruotsink. erityispainos Alue 15 Nide 5 s. 0003

Portugalink. erityispainos: Luku 13 Nide 17 s. 0003



KOMISSION DIREKTIIVI, annettu 25 päivänä huhtikuuta 1984, vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kuudennen kerran (84/449/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetun neuvoston direktiivin 67/548/ETY(1), sellaisena kuin se on muutettuna kuudennen kerran neuvoston direktiivillä 79/831/ETY(2), ja erityisesti sen 19, 20 ja 21 artiklan, sekä katsoo, että direktiivin 79/831/ETY 3 artiklan 1 kohdassa säädetään, että aineiden ja valmisteiden fysikaalis-kemialliset ominaisuudet, myrkyllisyys ja ympäristömyrkyllisyys on määritettävä liitteessä V määrätyillä menetelmillä, 18 päivänä syyskuuta 1979 annetun direktiivin 79/831/ETY 19 artiklassa säädetään, että liite V ja siinä mainittu tekniikan kehitykseen mukauttamista käsittelevä komitea otetaan käytäntöön ja toimivaltaisten kansainvälisten järjestäjien hyväksymiin menetelmiin olisi erityisesti kiinnitettävä huomiota, ja tämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Direktiivin 67/548/ETY liite V korvataan tämän direktiivin liitteellä. 2 artikla Jäsenvaltioiden on annettava ja julkaistava 1 päivään heinäkuuta 1985 mennessä tämän direktiivin noudattamisen edellyttämät toimenpiteet ja ilmoitettava tästä komissiolle viipymättä. Niiden on täytäntöönpantava nämä toimenpiteet viimeistään 1 päivään heinäkuuta 1986 mennessä. 3 artikla Tämä direktiivi on osoitettu kaikille jäsenvaltioille. Tehty Brysselissä 25 päivänä huhtikuuta 1984. Komission puolesta Karl-Heinz NARJES Komission jäsen (1) EYVL N:o L 196, 16.8.1967, s. 1 (2) EYVL N:o L 259, 15.10.1979, s. 10 LIITE >TAULUKON PAIKKA>
Neuvoston direktiivi 84/336/ETY, annettu 19 päivänä kesäkuuta 1984, direktiivien 64/432/ETY ja 72/461/ETY muuttamisesta tiettyjen suu- ja sorkkatautiin ja swine vesicular -tautiin liittyvien toimenpiteiden osalta



Virallinen lehti nro L 177 , 04/07/1984 s. 0022 - 0022

Suomenk. erityispainos Alue 3 Nide 17 s. 0204

Espanjank. erityispainos: Luku 03 Nide 31 s. 0112

Ruotsink. erityispainos Alue 3 Nide 17 s. 0204

Portugalink. erityispainos: Luku 03 Nide 31 s. 0112



NEUVOSTON DIREKTIIVI, annettu 19 päivänä kesäkuuta 1984, direktiivien 64/432/ETY ja 72/461/ETY muuttamisesta tiettyjen suu- ja sorkkatautiin ja swine vesicular -tautiin liittyvien toimenpiteiden osalta (84/336/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 ja 100 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että direktiivissä 64/432/ETY(), sellaisena kuin se on viimeksi muutettuna direktiivillä 83/646/ETY(), säädetään terveyttä koskevista vaatimuksista, jotka yhteisön sisäiseen kauppaan tarkoitettujen elävien nautaeläinten ja sikojen on täytettävä, direktiivissä 72/461/ETY(), sellaisena kuin se on viimeksi muutettuna direktiivillä 83/646/ETY, säädetään niiden eläinten terveyttä koskevista vaatimuksista, joiden liha on tarkoitettu yhteisön sisäiseen kauppaan, ja ennen kuin yhteisön lopullinen järjestelmä suu- ja sorkkataudin torjumiseksi otetaan käyttöön ja rajoittamatta sitä koskevan lopullisen ratkaisun tekemistä, direktiivin 64/432/ETY 4 a ja 4 b artiklassa ja direktiivin 72/461/ETY 13 artiklassa säädetyt yhteisön toimenpiteet on tarpeen pysyttää jatketun määräajan aikana toimenpiteenä, jolla pyritään turvaamaan perinteiset kauppavirrat, ON ANTANUT TÄMÄN DIREKTIIVIN: 1 artikla Muutetaan direktiiviä 64/432/ETY seuraavasti: 1. Korvataan 4 a artiklan ensimmäisen alakohdan päivämäärä "30 päivänä kesäkuuta 1984" päivämäärällä "31 päivänä joulukuuta 1984". 2. Korvataan 4 b artiklan ensimmäisessä ja toisessa alakohdassa päivämäärä "30 kesäkuuta 1984" päivämäärällä "31 päivänä joulukuuta 1984". 2 artikla Korvataan direktiivin 72/461/ETY 13 artiklassa viittaus päivämäärään "30 päivä kesäkuuta 1984" viittauksella päivämäärään "31 päivä joulukuuta 1984". 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1984. 4 artikla Tämä direktiivi on osoitettu kaikille jäsenvaltioille. Tehty Luxemburgissa 19 päivänä kesäkuuta 1984. Neuvoston puolesta Puheenjohtaja M. ROCARD () EYVL N:o C 249, 23.9.1982, s. 6 ja EYVL N:o C 121, 5.5.1984, s. 7 () EYVL N:o C 13, 17.1.1983, s. 211 ja EYVL N:o C 172, 2.7.1984, s. 185 () EYVL N:o 121, 29.7.1964, s. 1977/64 () EYVL N:o L 360, 23.12.1983, s. 44 () EYVL N:o L 302, 31.12.1972, s. 24
Neuvoston direktiivi 84/543/ETY, annettu 8 päivänä marraskuuta 1984, maatalouden vakinaisten työntekijöiden ja kausityöntekijöiden ansioita koskevien tietojen keruun järjestämisestä jäsenvaltioissa annettua direktiiviä 82/606/ETY koskevasta poikkeuksesta Kreikan hyväksi



Virallinen lehti nro L 294 , 13/11/1984 s. 0012 - 0012

Suomenk. erityispainos Alue 3 Nide 18 s. 0065

Ruotsink. erityispainos Alue 3 Nide 18 s. 0065



NEUVOSTON DIREKTIIVI, annettu 8 päivänä marraskuuta 1984, maatalouden vakinaisten työntekijöiden ja kausityöntekijöiden ansioita koskevien tietojen keruun järjestämisestä jäsenvaltioissa annettua direktiiviä 82/606/ETY koskevasta poikkeuksesta Kreikan hyväksi (84/543/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 213 artiklan, ottaa huomioon komission laatiman direktiiviehdotuksen, sekä katsoo, että direktiivissä 82/606/ETY() säädetään, että jäsenvaltioiden on vuoden 1984 aikana ja sen jälkeen kahden vuoden välein suoritettava maatalouden vakinaisten työntekijöiden ja kausityöntekijöiden ansioita koskevien tietojen keruu, Kreikka on parhaillaan luomassa itselleen tarvittavat rakenteet voidakseen vuonna 1986 ryhtyä tehokkaaseen tietojen keruuseen, ja Kreikassa tietojen keruu olisi aloitettava vuodesta 1986, ON ANTANUT TÄMÄN DIREKTIIVIN: 1 artikla Poiketen siitä, mitä direktiivin 82/606/ETY 1 artiklassa säädetään, Kreikan on toteutettava mainitussa artiklassa säädetty tietojen keruu ensi kerran vuonna 1986 ja sen jälkeen kahden vuoden välein. 2 artikla Tämä direktiivi on osoitettu Helleenien tasavallalle. Tehty Brysselissä 8 päivänä marraskuuta 1984. Neuvoston puolesta Puheenjohtaja J. MITCHELL () () EYVL N:o L 247, 23.8.1982, s. 22
Komission direktiivi 84/443/ETY, annettu 26 päivänä heinäkuuta 1984, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta



Virallinen lehti nro L 245 , 14/09/1984 s. 0021 - 0027

Suomenk. erityispainos Alue 3 Nide 18 s. 0043

Espanjank. erityispainos: Luku 03 Nide 32 s. 0095

Ruotsink. erityispainos Alue 3 Nide 18 s. 0043

Portugalink. erityispainos: Luku 03 Nide 32 s. 0095



KOMISSION DIREKTIIVI, annettu 26 päivänä heinäkuuta 1984, tietyistä eläinten ruokinnassa käytettävistä tuotteista annetun neuvoston direktiivin 82/471/ETY liitteen muuttamisesta (84/443/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä eläinten ruokinnassa käytettävistä tuotteista 30 päivänä kesäkuuta 1982 annetun neuvoston direktiivin 82/471/ETY () ja erityisesti sen 6 artiklan, sekä katsoo, että direktiivissä 82/471/ETY säädetään, että sen liitteiden sisältöä on jatkuvasti mukautettava tieteellisen tai teknisen tietämyksen kehityksen mukaisesti, on tarpeen jakaa alaluokkiin ryhmä "Typpipitoiset yhdisteet, jotka eivät sisällä valkuaista ja vastaavat tuotteet" selvän eron tekemiseksi ryhmän "Typpipitoiset yhdisteet, jotka eivät sisällä valkuaista" ja ryhmän "Aminohapot ja niiden suolat" sekä ryhmän "Aminohappojen hydroksianalogit" välillä; tämä uuden alaluokituksen mukaan ja tehdyt tutkimukset huomioon ottaen on syytä sallia tietyin edellytyksin uusien tuotteiden käyttö, on osoittautunut tarpeelliseksi muuttaa tietyille liitteeseen merkityille tuotteille vahvistetut koostumusvaatimukset ja erityissäännökset, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 82/471/ETY liitettä tämän direktiivin liitteen mukaisesti. 2 artikla Jäsenvaltioiden on saatettava voimaan 1 artiklan noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 1985. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä heinäkuuta 1984. Komission puolesta Poul DALSAGER Komission jäsen () () EYVL N:o L 213, 21.7.1982, s. 8 LIITE 1. Korvataan 3 sarakkeen otsikko "Tuotteen määrittely tai mikro-organismin tunnistetiedot" otsikolla "Ravintoaineperusteen määrittely tai mikro-organismin tunnistetiedot". 2. Korvataan englanninkielisessä versiossa 4 sarakkeen otsikko "Nutrient substrate (specifications if any)" otsikolla "Culture substrate (specifications if any)". 3. Lisätään seuraava alaviite: "Sarakkeiden 5 ja 7 mukaisesti osoitetut tai ilmoitettavat pitoisuudet viittaavat tuotteisiin sellaisenaan". 4. Korvataan 2 kohta "Seuraaviin ryhmiin kuuluvat typpipitoiset yhdisteet, jotka eivät sisällä valkuaista, ja vastaavat tuotteet" seuraavasti: >TAULUKON PAIKKA>
Oikaistaan - Neuvoston direktiivi 85/384/ETY, annettu 10 päivänä kesäkuuta 1985, tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta arkkitehtuurin alalla sekä toimenpiteistä sijoittautumisoikeuden ja palvelujen tarjoamisen vapauden tehokkaan käyttämisen helpottamiseksi



Virallinen lehti nro L 072 , 21/03/1996 s. 0040



Korjaus neuvoston 10 päivänä kesäkuuta 1985 antamaan direktiiviin 85/384/ETY tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta arkkitehtuurin alalla sekä toimenpiteistä sijoittautumisoikeuden ja palvelujen tarjoamisen vapauden tehokkaan käytön helpottamiseksi, sen päätöksen mukaisesti, jonka neuvosto on tehnyt 1 päivänä tammikuuta 1995 uusien jäsenvaltioiden Euroopan unioniin liittymistä koskevien asiakirjojen tarkistamisesta (Euroopan yhteisöjen virallinen lehti N:o L 1, 1.1.1995) Täydennetään 11 artikla (sivu 169) seuraavasti: "m) Suomessa - teknillisten korkeakoulujen ja Oulun yliopiston arkkitehtuuriosastojen antamat todistukset (arkkitehti/arkitekt) - teknillisten oppilaitosten antamat todistukset (rakennusarkkitehti/byggnadsarkitekt);" Edellä mainitussa 11 artiklassa alakohdasta "m)" tulee alakohta "n)".
Komission direktiivi 85/298/ETY, annettu 22 päivänä toukokuuta 1985, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun neuvoston direktiivin 79/117/ETY liitteen muuttamisesta toisen kerran



Virallinen lehti nro L 154 , 13/06/1985 s. 0048 - 0048

Suomenk. erityispainos Alue 3 Nide 18 s. 0188

Espanjank. erityispainos: Luku 03 Nide 35 s. 0109

Ruotsink. erityispainos Alue 3 Nide 18 s. 0188

Portugalink. erityispainos: Luku 03 Nide 35 s. 0109



KOMISSION DIREKTIIVI, annettu 22 päivänä toukokuuta 1985, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun neuvoston direktiivin 79/117/ETY liitteen muuttamisesta toisen kerran (85/298/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen; ottaa huomioon tiettyjä tehoaineita sisältävien torjuntaaineiden markkinoille saattamisen ja käytön kieltämisestä 21 joulukuuta 1978 annetun neuvoston direktiivin 79/117/ETY(), sellaisena kuin se on viimeksi muutettuna direktiivillä 83/131/ETY(), sekä erityisesti sen 6 artiklan, sekä katsoo, että tieteellisen ja teknisen tietämyksen kehittämisen takia on tarpeen tehdä eräitä muutoksia direktiivin 79/117/ETY liitteeseen, olisi poistettava tiettyjä direktiivissä annetuista tilapäisistä poikkeuksista, koska nykyisin on käytettävissä vähemmän vaarallisia käsittelymenetelmiä, kaikki jäsenvaltiot ovat ilmoittaneet neuvostolle, etteivät ne käyttä eivätkä tulevaisuudessakaan aio käyttää hyväkseen näitä poikkeuksia, ja tässä direktiivissä säädetyt toimenpiteet ovat pysyvän kasvinsuojelua käsittelevän komitean lausunnon mukaisia; ON ANTANUT TÄMÄN DIREKTIIVIN: 1 artikla Muutetaan direktiivin 79/117/ETY liitettä seuraavasti: 1. Osassa A "Elohopeayhdisteet": a) poistetaan 2 kohdassa, "Elohopeakloridi (kalomeli)" c alakohdan teksti: b) poistetaan 5 kohdassa "Alkoksialkyyli- ja aryylielohopeayhdisteet"; a ja b alakohtien tekstit. 2. Osassa B "Pysyvät orgaaniset klooriyhdisteet" a) korvataan 1 kohdassa "Aldriini" a alakohdan teksti seuraavasti: "koeastiassa viljellyn kasvuston elävän väliaineen käsittely otiorrynchusta vastaan"; b) poistetaan 4 kohdassa "DDT" 2 sarakkeen teksti; c) 5 kohdassa "Endriini": aa) korvataan a alakohdan teksti seuraavasti: "akarisidina syklaameille"; bb) poistetaan b alakohta. 2 artikla Jäsenvaltioiden on saatettava 1 päivään tammikuuta 1986 mennessä voimaan tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä toukokuuta 1985. Komission puolesta Frans ANDRIESSEN Varapuheenjohtaja ()() () EYVL N:o L 33, 8.2.1979, s. 36 () EYVL N:o L 91, 9.4.1983, s. 35
Neuvoston direktiivi 85/172/ETY, annettu 28 päivänä helmikuuta 1985, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin 64/54/ETY muuttamisesta kahdennenkymmenennenkolmannen kerran



Virallinen lehti nro L 065 , 06/03/1985 s. 0022 - 0022

Suomenk. erityispainos Alue 13 Nide 14 s. 0157

Espanjank. erityispainos: Luku 13 Nide 18 s. 0204

Ruotsink. erityispainos Alue 13 Nide 14 s. 0157

Portugalink. erityispainos: Luku 13 Nide 18 s. 0204



NEUVOSTON DIREKTIIVI, annettu 28 päivänä helmikuuta 1985, elintarvikkeissa sallittuja säilöntäaineita koskevan jäsenvaltioiden lainsäädännön lähentämisestä annetun direktiivin 64/54/ETY muuttamisesta kahdennenkymmenennenkolmannen kerran (85/172/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivissä 64/54/ETY(4), sellaisena kuin se on viimeksi muutettuna direktiivillä 84/458/ETY(5), laaditaan luettelo säilöntäaineista, joiden käyttö on sallittu elintarvikkeiden suojaamiseksi mikro-organismien aiheuttamilta muutoksilta, tällä hetkellä käsiteltävänä olevassa komission ehdotuksen tarkoituksena on toisaalta lisätä kyseiseen luetteloon kaliumbisulfiitti ja natamysiini sekä toisaalta sallia tiabendatsoli sitrushedelmien ja banaanien pinnan käsittelyyn toistaiseksi, ja odotettaessa neuvoston päätöstä ehdotukseen kokonaisuudessaan ja rajoittamatta tämänhetkistä asiaa koskevaa työskentelyä, tiabendatsoli olisi varotoimenpiteenä väliaikaisesti sallittava 16 päivästä maaliskuuta 1985 31 päivään joulukuuta 1985, jotta vältetään häiriöt sitrushedelmien ja banaanien perinteisissä kauppavirroissa, ON ANTANUT TÄMÄN DIREKTIIVIN: 1 artikla Korvataan direktiivin 64/54/ETY liitteessä olevassa I jaksossa numeron E 233 c kohdalla päivämäärä 16 päivä maaliskuuta 1985 päivämäärällä 1 päivä tammikuuta 1986. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ja ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 28 päivänä joulukuuta 1985. Neuvoston puolesta Puheenjohtaja G. ANDREOTTI (1) EYVL N:o C 330, 17.12.1981, s. 7 (2) EYVL N:o C 125, 17.5.1982, s. 147 (3) EYVL N:o C 178, 15.7.1982, s. 4 (4) EYVL N:o 12, 27.1.1964, s. 161/64 (5) EYVL N:o L 256, 26.9.1984, s. 19
Neuvoston direktiivi 85/173/ETY, annettu 28 päivänä helmikuuta 1985, kasvien tai kasvituotteiden haitallisten organismien yhteisöön kulkeutumisen estämiseen liittyvistä suojatoimenpiteistä annetun direktiivin 77/93/ETY muuttamisesta



Virallinen lehti nro L 065 , 06/03/1985 s. 0023 - 0023

Espanjank. erityispainos: Luku 03 Nide 33 s. 0246

Portugalink. erityispainos: Luku 03 Nide 33 s. 0246

Suomenk. erityispainos Alue 3 Nide 18 s. 0114

Ruotsink. erityispainos Alue 3 Nide 18 s. 0114



NEUVOSTON DIREKTIIVI, annettu 28 päivänä helmikuuta 1985, kasvien tai kasvituotteiden haitallisten organismien yhteisöön kulkeutumisen estämiseen liittyvistä suojatoimenpiteistä annetun direktiivin 77/93/ETY muuttamisesta (85/173/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että direktiivillään 77/93/ETY(), sellaisena kuin se on viimeksi muutettuna direktiivillä 81/7/ETY(), neuvosto on antanut kasveille tai kasvituotteille haitallisten organismien yhteisöön kulkeutumisen estämiseen liittyvät suojatoimenpiteet, ja on osoittautunut mahdottomaksi toteuttaa kaikki mainitun direktiivin säännösten noudattamisen edellyttämät toimenpiteet Helleenien tasavallan osalta hyväksytyn siirtymäkauden aikana; tämän vuoksi olisi mainitun ajanjakson päättymiselle vahvistettava sopivampi päivämäärä, ON ANTANUT TÄMÄN DIREKTIIVIN: 1 artikla Korvataan direktiivin 77/93/ETY 20 artiklan 4 kohdan b alakohdassa oleva päivämäärä 1 päivänä tammikuuta 1983 päivämäärällä 1 päivänä maaliskuuta 1985. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään tammikuuta 1983. 2. Jäsenvaltioiden on viipymättä toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. Komissio ilmoittaa tästä muille jäsenvaltioille. 3 artikla Tämä direktiivi on osoitettu kaikille jäsenvaltioille. Tehty Brysselissä 28 päivänä helmikuuta 1985. Neuvoston puolesta Puheenjohtaja G. ANDREOTTI ()()()() () EYVL N:o C 186, 13.7.1984, s. 11 () EYVL N:o C 300, 12.11.1984, s. 52 () EYVL N:o L 26, 31.1.1977, s. 20 () EYVL N:o L 14, 16.1.1981, s. 23
Neuvoston direktiivi 85/6/ETY, annettu 19 päivänä joulukuuta 1984, elintarvikkeissa sallittuja emulgointi-, stabilointi-, sakeuttamis- ja hyytelöimisaineita koskevan jäsenvaltioiden lainsäädännön lähentämisestä annetun direktiivin 74/329/ETY muuttamisesta kolmannen kerran



Virallinen lehti nro L 002 , 03/01/1985 s. 0021 - 0021

Suomenk. erityispainos Alue 13 Nide 14 s. 0147

Espanjank. erityispainos: Luku 13 Nide 18 s. 0155

Ruotsink. erityispainos Alue 13 Nide 14 s. 0147

Portugalink. erityispainos: Luku 13 Nide 18 s. 0155



NEUVOSTON DIREKTIIVI, annettu 19 päivänä joulukuuta 1984, elintarvikkeissa sallittuja emulgointi-, stabilointi-, sakeuttamis- ja hyytelöimisaineita koskevan jäsenvaltioiden lainsäädännön lähentämisestä annetun direktiivin 74/329/ETY muuttamisesta kolmannen kerran (85/6/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, sekä katsoo, että direktiivin 74/329/ETY(1), sellaisena kuin se on viimeksi muutettuna direktiivillä 80/597/ETY(2), 3 artiklan 1 kohdassa säädetään, että jäsenvaltiot voivat sallia sen liitteessä II mainittujen aineiden käytön 31 päivään joulukuuta 1984 saakka, komissio on tehnyt ehdotuksen mainitun direktiivin muuttamiseksi, tällä välin on osoittautunut tarpeelliseksi väliaikaisesti pidentää edellä tarkoitettua mahdollisuutta, ja tämä toimenpide ei aiheuta mitään muutoksia yhden tai useamman jäsenvaltion lakeihin, asetuksiin tai hallinnollisiin määräyksiin, ON ANTANUT TÄMÄN DIREKTIIVIN: 1 artikla Direktiivin 74/329/ETY 3 artiklan 1 kohdassa päivämäärä "31 päivään joulukuuta 1984" korvataan päivämäärällä "30 päivään syyskuuta 1985". 2 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä joulukuuta 1984. Neuvoston puolesta Puheenjohtaja P. O'TOOLE (1) EYVL N:o L 189, 12.7.1974, s. 1 (2) EYVL N:o L 155, 23.6.1980, s. 23